Colt M4A1 SOPMOD - Wikipedia

# Colt M4A1 SOPMOD

### Dari Wikipedia bahasa Melayu

Colt M4
M4A1 tanpa kelengkapan sokongan
Jenis | Raifal Tempur / Karbin
Tempat of asal | Amerika Syarikat
Sejarah perkhidmatan
Dalam perkhidmatan | 1994
Digunakan oleh | Amerika Syarikat, Malaysia, Indonesia, Israel, Filipina, Australia, Poland, Singapura, Thailand, Pakistan, Mexico, Colombia, Brazil, Argentina, Peru, Korea Selatan, Jepun, Taiwan, Chile, Greece, Britain, Turki
Tarikh cipta | 1994
Tarikh pengilang | 1994
Variasi | M4A1, (CQBR)
Berat | 2.52 Kilogram (5.56 Paun (ukuran)) tanpa peluru; 3.0 kg (6.6 lb) 30 butir peluru
Panjang | 757 mm (29.8 in) (Udi berlaras), 838 mm (33 in) (Udi Dibuka)
Panjang bahagian | 368.3 mm (14.5 in)
Katridge | 5.56 x 45 mm NATO
Aksi | Bolt Tertutup (Closed Bolt),
Kadar | 700-950 tembakan/min
Pecutan | 270 m/s (886 ft/s)
Jarak | 150 m/s
Jarak Maksima | 300 m/s
Pengisian | Kelopak peluru 20 hingga 30 butir

Raifal tempur M4A1 ini merupakan senjata raifal terkini buatan Amerika Syarikat. Secara asasnya, senjata versi karbin yang merupakan peningkatan daripada senjata raifal tempur Colt M16 dan CAR-15 dicipta dibawah agensi persenjataan yang sama, Colt Firearms dan Armalite.

Senjata ini paling ringan dan berukuran sederhana sepertimana versi yang ada pada raifal Colt M16A2, mempunyai 80% kelengkapan dengan M16A2. Karbin M4 ini mempunyai versi mod tembakan dwi pilihan, seperti separa automatik (semi) dan tembakan 3 semburan (burst), sebaliknya M4A1 mempunyai sistem tembakan semburan sepenuhnya (auto) yang diletakkan dibawah mod yang sama; Burst. Tidak sama dengan laras M16, laras M4 mempunyai ketebalan maksima bagi mengurangkan kepanasan semasa menjalankan tembakan semburan dalam jangkamasa yang lama.

## [Sunting] Pengetahuan Umum

Karbin M4 dan M4A1 yang menggunakan kaliber peluru 5.56 x 45 mm NATO ini menggunakan sistem gas, penyejukkan udara, kelopak yang sama dengan M16, sistem tembakan dwi pilihan dan dilengkapi dengan udi teleskopik yang boleh dipanjang-pendekkan sepertimana HK MP5A3.

Sepertimana dengan karbin lain, ia amat ringan dan lebih mudah untuk dibawa berbanding raifal berukuran penuh. Senjata ini dicipta bagi tentera bukan infantri (krew kenderaan, ajutan dan pegawai staf), ianya ciptaan ideal bagi pertempuran jarak dekat (close quarters combat, CQC) dan lapangan terbang serta operasi khas. Karbin ini merupakan senjata khas bagi Pasukan Operasi Khusus Amerika Syarikat (Bahasa Inggeris:United States Special Operations Command, USSOCOM) dan menjadi karbin utama pasukan-pasukan elit Amerika. Malaysia turut menempah sejumlah besar karbin M4A1 untuk menggantikan karbin jenis Steyr AUG bagi angkatan bersenjata pada tahun 2006.

Raifal Colt M4A1 yang dilengkapi dengan kelengkapan sokongan.

M4 menjadi produk utama ini dipasarkan untuk kerajaan Amerika oleh Syarikat Colt Firearms melalui kontrak eksklusif untuk memasarkan pelbagai jenis karbin M4 sehingga tahun 2009; namun sejumlah besar syarikat persenjaataan lain telah menawarkan beberapa laras senjata yang serupa dengan M4. Ciptaan M4 dengan M16 terbaru iaitu M16A4 berjaya menggantikan senjata Colt M16 dan Colt M16A2; sebagai contoh tentera udara Amerika telah merancang untuk menggantikan M16 dengan karbin M4 sebagai senjata utama mereka. Karbin M4 turut menggantikan SMG M3A1 yang biasa digunakan oleh krew kenderaan (misalnya krew kereta perisai). Senjata M4 hampir menyerupai dengan versi kompak M16 sebelum ini, seperti XM177, cuma perbezaannya M4 tidak menggunakan peluru berkaiber M193/6 ball.

## [Sunting] Versi

Sebagaimana persenjataan yang diterima, karbin baru M4 dan M4A1 milik seluruh pasukan tentera Amerika semestinya mempunyai kelengkapan khas landasan M1913 NATO (Picatinny) yang dipasang pada bahagian atas senjata (bahagian yang dipasang tangkai pemegang atau flat-top) yang boleh dipasang dengan pejera optik dan pelbagai jenis sistem pejera yang lain, misalnya Trijicon TA11 dan TA31 Advanced Combat Optical Gunsights (ACOG) serta Aimpoint M68 Close Combat Optic (M68 CCO) bergantung kepada pilihan pengguna M4, dan landasan Picatinny juga turut dipasang pada pengadang tangan bagi memudahkan peralatan sokongan tambahan dipasang pada karbin tersebut. Nombor model yang digunakan oleh infantri Amerika ini ialah Model 920 (M4) dan Model 921 (M4A1).

### [Sunting] M4/M4A1

Jumlah besar model bagi M4 turut mempunyai sistem kekunci selamat "S-1-3" (S; Safe, 1; Semi Automatic, 3; 3 rounds burst(kuasa 3 tembakan semburan)), sementara M4A1 mempunyai sistem kekunci "S-1-F" (S; Safe, 1; Semi-Automatic, F; Fully-Automatic) berbanding dengan sistem kekunci bagi M16 - Safe, Semi dan Auto.

### [Sunting] M4 MWS (Modular Weapon System)

Karbin M4 telah diuji keseuaiannya dengan RAS buatan Knight's Armament Corporation (KAC) diberinama M4E2, tetapi rekabentuk ini boleh dipasang didalam sistem ini pada M4 tanpa mengubah rekabentuk yang sedia ada. Pihak persenjataan M4 Amerika telah membatalkan sistem senjata RAS (Rail Accessory System) dan menukarkannya kepada M4 MWS atau Modular Weapon System.

M4 MWS (Modular Weapon System) dipaparkan dengan pelbagai alatan tambahan termasuk M203, pemegang hadapan RIS, pemegang boleh buang/pemasangan bidik belakang, sistem pejera laser AN/PEQ-2, dan pelbagai jenis optik.

### [Sunting] M4A1

Anggota komando Grup Gerak Khas bersenjatakan karbin Colt M4A1 dalam sesi latihan.
Pengunjung bergambar dengan model penyelam tempur Pasukan Gerakan Khas PDRM yang bersenjatakan Colt M4A1 di SLPGA, Ulu Kinta, Perak.

Karbin M4A1 daripada salah satu daripada pelbagai siri senjata M4 merupakan senjata yang paling banyak digunakan dalam operasi-oprasi khas. Kebanyakannya senjata ini digunakan oleh pelbagai pasukan elit Amerika Syarikat sendiri seperti Delta Force, U.S. Navy SEALs, U.S. Army Rangers, dan U.S. Marine Corps' Radio Reconnaissance Platoons serta Force Reconnaissance. M4A1 ini paling banyak digunakan oleh pasukan khas dan unit anti pengganas bagi pertempuran jarak jauh kerana karbin ini adalah paling kompak dan mempunyai sistem tembakan semburan yang amat jitu. Selain itu ianya juga sesuai dalam pertempuran didalam bandar. Senjata ini mempunyai perbezaan tembakan jarak jauh sepertimana senjata M16, para penganalisis ketenteraan berpendapat bahawa tidak perlu menggunakan senjata ini untuk menembak sasaran sejauh 300 meter ke atas. Jarak efektif bagi karbin ini amat sesuai pada jarak sejauh 150 meter, manakala jarak sampai peluru adalah 400 hingga 600 meter sesaat.

### [Sunting] Versi Luar

Versi M4 turut dikeluarkan oleh syarikat persenjataan luar selain Colt, misalnya Diemaco dari Kanada telah mengeluarkan versi M4 yang dikenali sebagai C7. Sungguhpun syarikat tersebut telah dibeli oleh Colt dan ditukarkan nama kepada Colt Canada, nama-nama senjata buatan Diemaco ini tidak berubah.

## [Sunting] Pengguna

Berdasarkan pengguna senjata, pertama sekali yang menggunakan M4 ini semestinya Amerika Syarikat yang kemudiannnya digunakan oleh semua unit-unit tentera, separa tentera dan polis serta beberapa negara yang lain. Kebanyakan negara-negara luar yang menggunakan senjata M4 (khasnya M4A1) ini terdiri daripada pasukan elit United Kingdom/Australia/New Zealand Special Air Service, Pakistan Special Service Group, Royal Thai Navy SEALs, Detasemen 88 POLRI, Indonesia, pasukan elit Angkatan Tentera Malaysia dan Polis Diraja Malaysia dan beberapa buah negara yang lain.

Bagi negara Malaysia, sudah sedia maklum bahawa penggunaan M4 telah pun dimulakan setelah kontrak diantara kerajaan Malaysia dengan Armalite Amerika Syarikat telahpun ditandatangani pada tahun 2006 setelah kontrak penggunaan senjata Steyr AUG berakhir dan kini banyak digunakan oleh pasukan-pasukan ATM khasnya bagi unit elit. 10 PARA, Grup Gerak Khas dan PASKAU merupakan pengguna utama M4A1 dalam cabang pasukan khusus ATM, PASKAU TUDM memiliki M4 yang boleh diubahsuai menjadi M4A1 Bushmaster serta dilengkapi dengan pelancar bom tangan M203 bagi kegunaan kawalan keselamatan di kemudahan strategik TUDM dan lapangan terbang seluruh negeri khasnya KLIA. PASKAL TLDM juga turut tidak ketinggalan menggunakan M4 tetapi menggunakan versi terbaru iaitu M4A2 bagi menggantikan raifal tempur AK-102 dan M16A1 bagi penugasan mereka di maritim. Unit elit 10 PARA dan Grup Gerak Khas menggantikan senjata raifal Steyr dengan senjata M4A1 sebagai senjata utama pasukan mereka dalam penugasan-penugasan luar, khasnya penugasan anti pengganas yang mana ianya sesuai di dalam pertempuran di dalam bangunan (CQB) dan kawasan hutan. Sementara bagi unit anti keganasan domestik Polis Diraja Malaysia iaitu Pasukan Gerakan Khas, penggunaan M4 khasnya M4A1 telahpun dimulakan terlebih dahulu sebelum kontrak penggunaan M4 oleh ATM (tarikh penggunaannya adalah sulit dan tahap kerahsiaan kerajaan adalah amat tinggi) bagi menggantikan senjata M16A1 yang dirasakan kurang sesuai bagi penugasan-penugasan mencegah keganasan dimasa kini. Kebanyakan unit yang menggunakannya adalah terdiri daripada Unit Tindakan Khas, salah satu cabang daripada pasukan elit PDRM ini selain Komando 69. Penggunaan M4A1 bagi UTK turut dimanfaatkan dalam latihan dan juga misi-misi khas mereka seperti latihan payung terjun, menyelam, lintas udara dan pelbagai lagi kepakaran yang memerlukan sistem raifal tempur yang hebat. Antara tugas dan operasi bagi UTK yang menggunakan M4A1 ini ialah penugasan misi pengaman di Timor Leste.

## [Sunting] Pautan Luar

Colt M4A1 website

Diperolehi daripada "http://ms.wikipedia.org../../../c/o/l/Colt_M4A1_SOPMOD_88d9.html"

Kategori: Senarai Raifal Tempur

##### Views

- Rencana
- Perbincangan
- Semakan terkini

##### Cari

##### Bahasa lain

- Dansk
- Deutsch
- English
- Español
- Suomi
- Français
- עברית
- Bahasa Indonesia
- 日本語
- 한국어
- Nederlands
- ‪Norsk (bokmål)‬
- Polski
- Português
- Русский
- Slovenščina
- Svenska
- 中文